0162.xml
فیصل آباد،افریقہ سے وطن واپس آنے والا مبینہ طور پر ایبولا وائرس سے متاثرہ شخص ہسپتال میں علاج کے دوران جاں بحق ہوگیا
فیصل آباد ۔25 نومبر (اے پی پی) فیصل آباد میں افریقہ سے وطن واپس آنے والا مبینہ طور پر ایبولا وائرس سے متاثرہ شخص ہسپتال میں علاج کے دوران جاں بحق ہوگیا ہے۔ پی ٹی وی کی رپورٹ کے مطابق رواں ماہ کی 16 تاریخ کو افریقی ملک ٹوگو سے پاکستان آنے والے متاثرہ چنیوٹ کے رہائشی40 سالہ ذوالفقار احمد کو دو روز قبل شدید بخار کی حالت میں فیصل آباد کے الائیڈ ہسپتال میں داخل کرایا گیا تھا۔ ایم ایس الائیڈ ہسپتال کا کہنا ہے کہ جاں بحق شخص کے خون کے نمونے تحقیقات کیلئے اسلام آباد بھجوا دیئے گئے ہیں۔ وزیراعلیٰ پنجاب شہباز شریف نے واقعہ کی رپورٹ طلب کرتے ہوئے حکم دیا ہے کہ ایبولا وائرس سے بچاؤ کیلئے وضع کردہ اقدامات پر مربوط اور موثر انداز میں عملدرآمد کیا جائے
APP
25.11.14
0162p.xml
فیصل آباد میں ابیولا کا مشتبہ مریض دم توڑ گیا
فیسل آباد(نمائندہ وقت نیوز، نیٹ نیوز )افریقی ملک سے پاکستان آے والے ابیولا وائرس کا مشتبہ مریض سوموار اور منگل کی درمیانی شب الائیڈ ہسپتال میں چل بسا ۔40 سالہ ذوالفقار چنیوٹ کا رہائشی تھا جسے طبیعت خراب ہونے پر سول ہسپتال چنیوت میں داکل کرایا گیا اور بعد ازاں الائیڈ ہسپتال فیصل آبد منتقل کیا گیا تھا ۔محکمہ صحٹ اور عالمی ادارہ صحت نے اس کی موت کا سبب ڈینگی وائرس کو قرار دیا ہے ۔تاہم تحقیقات کا آغاز کر دیا ہے۔وزیر اعلا پنجاب نے بھی محکمہ صحت کو ہدایت دی ہے کہ ایبولا وائرس کے مشتبہ مریض کے جان بحق ہونے کے حوالے سے مکمل تحقیقات کی جائیں اور وائرس کی روک تھام کیلئے ضروری اقدامات کئے جائیں۔عالمی ادارہ صحت جاں بحق مریض کے اہلخانہ کے ٹیسٹ بھی کریگا ۔ علاوہ ازیں الائیڈ ہسپتال میں متاثرہ مریض کے علاج کے دوران عالمی ادارہ صحت کو نظر انداز کئے جانے کا انکشاف ہوا ہے ۔مریض کو دو دن تک آئسولیشن وارڈ کی بجائے عام مریضوں کے ساتھ رکھا گیا ۔محکمہ صحت اور عالمی ادارہ صحت کا کہنا ہے کہ ذوالفقارکی ہلاکت ہیپاٹائٹس اور ڈینگی بخار کے باعث ہوئی ہے ۔ ذوالفقارعلی روز گار کے سلسلے میں افریقہ کے ملک ٹوگو میں مقیم تھا ،اس کے خون کے نمونے ٹیسٹ کیلئے اسلام آباد بھجوائے گئے ، رپورٹ آنے پر معلوم ہو سکے گا کہ اس کے کونسا مرض لاحق تھا ۔محکمہ صحت جے حکام کا کہنا ہے کہ ہسپتال لائے جانے سے قبل وہ پانچ دن سے تیز بخار میں مبتلا تھا اور ہسپتال میں مزید تجزیے سے پہ چلاکہ وہ ہیپاٹائٹس سی اور ڈینگی کا مریض ہے۔
daily_waqt
26.11.14